钦定古今图书集成/明伦汇编/闺媛典/第120卷 > 陈公绪妻刘氏
## 钦定古今图书集成/明伦汇编/闺媛典/第120卷 > 陈公绪妻刘氏

按《宋史列女传》：刘氏，海州朐山人，适同里陈公绪。绍
兴末，金人犯山东，郡县震响，公绪倡义来归。偶刘归
宁，仓卒不得与偕，惟挈其子庚以行。宋授以八品官，
后累功至正使。刘留北方，音问不通，或语之曰：“‘人言
贵易交，富易妻，今陈已贵，必他娶矣，盍改适’？曰：‘吾知
守吾志而已，遑恤乎他’？”公绪亦不他娶。子庚浸长，辄
思念涕泣。倾家赀结任侠奔走淮甸，险阻备尝，如是者十馀年，遂得迎母以归。刘在北二十五年，尝苇萧
以自给。